Općina Popovac

: Za ostala značenja, v. *[[Popovac (razvrstavanje)]]*
: *Karta Hrvatske [https://www.auto-karta-hrvatske.com/popovac/ > Popovac (plan s ulicama i cestama)]*
: *Google maps > [https://www.google.com/maps/place/Op%C4%87ina+Popovac/@45.815666,18.6658299,18120m/data=!3m1!1e3!4m6!3m5!1s0x475d2a1e6e2e0f9d:0x64cd2551546f6a0b!8m2!3d45.8332518!4d18.6771028!16s%2Fg%2F119twd8yd?entry=ttu&g_ep=EgoyMDI1MTIwOS4wIKXMDSoASAFQAw%3D%3D Područje Općine Popovac]
: [https://hr.wikipedia.org/wiki/Datoteka:PopovacZastava.jpg *Zastava Općine Popovac*] --- [https://hr.wikipedia.org/wiki/Datoteka:Popovac_(grb).gif *grb Općine Popovac*]

*'Općina Popovac** je jedinica lokalne samouprave u [[Baranja|Baranji]], u [[Osječko-baranjska županija|Osječko-baranjskoj županiji]] ([[Hrvatska]]), sa sjedištem u naselju [[Popovac]], po kome je i dobila ime.

Općina obuhvata tri naselja: [[Branjina]], [[Kneževo (Popovac)|Kneževo]], [[Popovac]] i ima **1.446** stanovnika (2021), što je znatno smanjenje u odnosu na prethodne popise stanovništva: 2.427 (2001. g.) i 2.084 (2011. g.). 





== Geografija ==
Općina Popovac smještena je u sjevernom dijelu [[Baranja|Baranje]] u mikroregiji [[Karašička aluvijalna nizina|Karašičke aluvijalne nizine]] [[Istočnohrvatska ravnica|Istočnohrvatske ravnice]]. Ima površinu od 62,41&nbsp;km² i obuhvata tri naselja: [[Branjina|Branjinu]], [[Kneževo (Popovac)|Kneževo]] i [[Popovac]]. U ukupnoj površini, najveći je udio oranica - 4.635 ha, pa šuma - 820 ha. Šume se prostiru u sjevernom dijelu Općine (šuma [[Busiklica]]) i u dijelu koji se nalazi na [[Banska kosa|Banskoj kosi]].

=== Susjedna područja ===
Na zapadu Općina se graniči s [[Mađarska|Mađarskom]] (na karti broj 1), na sjeveru i sjeveroistoku s [[Općina Draž|Općinom Draž]] (broj 2), na jugoistoku i jugu s [[Općina Kneževi Vinogradi|Općinom Kneževi Vinogradi]] (broj 3) te na jugu i jugozapadu s [[Grad Beli Manastir|Gradom Belim Manastirom]] (broj 4).

=== Udaljenosti između naselja ===
Unutar Općine
* Popovac - Branjina: 3,9&nbsp;km (ceste [[Ž4027]] + [[Ž4019]])
* Popovac - Kneževo: 5,1&nbsp;km (ceste [[Ž4027]] + [[Ž4019]] + [[Ž4017]])
* Kneževo - Branjina: 6,8&nbsp;km (ceste [[Ž4017]] + [[Ž4027]] + [[Ž4019]])

Do sjedišta susjednih općina
* Popovac - [[Mohač]] (Mađarska): 23,2&nbsp;km
* Popovac - Draž: 13,9&nbsp;km
* Popovac - Kneževi Vinogradi: 15,6&nbsp;km (preko [[Kotlina (Kneževi Vinogradi)|Kotline]])
* Popovac - Beli Manastir: 12,5&nbsp;km

=== Ceste ===
Kroz Općinu Popovac prolazi jedna državna, četiri županijske i jedna lokalna cesta:
* [[državna cesta]] [[D7]] ([[Osijek]] - [[Beli Manastir]] - Granični prijelaz [[Duboševica]]), kroz Općinu Popovac prolazi u dužini od 7,4&nbsp;km, približno od skretanja za [[Hatvan|Farmu Hatvan]] pa do izlaza iz šume [[Busiklica|Busiklice]] prema graničnom prijelazu [[Udvar]]
* županijska cesta [[Ž4017]] (D7 --- Kneževo --- D7), dugačka 1,763&nbsp;km (1.763 m), u cijelosti pripada Općini Popovac
* županijska cesta [[Ž4018]] (D7 --- Topolje --- Gajić --- Draž --- D212 /Batina/), dugačka 18,286&nbsp;km (18.286 m), od toga početnih oko 2,5&nbsp;km pripada Općini Popovac
* županijska cesta [[Ž4019]], dugačka 14,596&nbsp;km (14.596 m), u dužini od 7,7&nbsp;km od Kneževa preko Branjine do iza [[Studenac (Branjina)|Studenca]] pripada Općini Popovac
* županijska cesta [[Ž4027]] koja spaja županijsku cestu [[Ž4019]] sa središtem naselja [[Popovac]] i lokalnom cestom [[L44064]], dugačka 2,185&nbsp;km (2.185 m), u cijelosti pripada Općini Popovac
* lokalna cesta [[L44064]] (Popovac /Ž4027/ --- Kamenac /L44010/), dugačka 5,438&nbsp;km (5.438 m), prvi dio pripada Općini Popovac

== Stanovništvo ==

Od 2001. do 2021. godine stanovništvo Općine Popovac drastično se smanjilo s 2.427 žitelja, preko 2.084 stsnovnika godine 2011., na svega 1.446 u 2021. godini. Do velike depopulacije došlo je zbog znatnog iseljavanja srpskog stanovništva u Srbiju, nevraćanja dijela izbjeglih stanovnika nakon [[Domovinski rat|Domovinskog rata]] i velikog iseljavanja u zapadne zemlje.

=== Po mjestima ===


Popis stanovništva [[2001.]]
----
* UKUPNO - ** 2.427 **
* [[Popovac]] - 1.079
* [[Branjina]] - 378
* [[Kneževo (Baranja)|Kneževo]] - 970

Popis stanovništva [[2011.]]
----
* UKUPNO - ** 2.084 **
* [[Popovac]] - 959
* [[Branjina]] - 322
* [[Kneževo (Baranja)|Kneževo]] - 803

Popis stanovništva [[2021.]]
----
* UKUPNO - ** 1.446 **
* [[Popovac]] - 738
* [[Branjina]] - 223
* [[Kneževo (Baranja)|Kneževo]] - 485


=== Po nacionalnosti (2001) ===
Narodnosni sastav Općine Popovac prema popisu iz 2001. godine: 

* [[Hrvati]] (69,02 %)
* [[Srbi]] (20,85 %)
* [[Mađari]] (4,29 %)
* [[Slovenci]] (1,69 %)
* [[Nijemci]] (0,87 %)
* [[Albanci]] (0,54 %)

* [[Crnogorci]] (0,33 %)
* [[Bošnjaci]] (0,21 %)
* [[Makedonci]] (0,12 %)
* [[Romi]] (0,12 %)
* [[Česi]] (0,04 %)
* [[Poljaci]] (0,04 %)

* [[Rusini]] (0,04 %)
* [[Slovaci]] (0,04 %)
* nije se izjasnilo  (1,61 %)
* nepoznato (0,15 %)


=== Po nacionalnosti (2011) ===
Narodnosni sastav Općine Popovac prema popisu iz 2011. godine: 

* [[Hrvati]] - 1.488 (71,40 %)
* [[Srbi]] - 355 (17,03 %)
* [[Mađari]] - 81 (3,89 %)
* [[Romi]] - 32 (1,54 %)
* [[Slovenci]] - 29 (1,39 %)
* [[Nijemci]] - 16 (0,77 %)
* [[Albanci]] - 13(0,62 %)

* [[Crnogorci]] - 6 (0,29 %)
* [[Bošnjaci]] - 4 (0,19 %)
* [[Makedonci]] - 3 (0,14 %)
* [[Slovaci]] - 1 (0,05 %)
* ostali - 6 (0,29 %)
* nije se izjasnilo 27 (1,30 %)

* izjasnilo se u smislu vjerske pripadnosti - 20 (0,96 %)
* regionalna pripadnost - 2 (0,1 %)
* ''neraspoređeno - 4 (0,04 %)''
* nepoznato - 1 (0,05 %) 


=== Po maternjem jeziku (2001) ===
Stanovništvo Općine Popovac 2001. prema maternjem jeziku: [[hrvatski jezik|hrvatski]] 84,8 % stanovnika, [[srpski jezik|srpski]] (11,37 %), [[mađarski jezik|mađarski]] (2,47 %), [[albanski jezik|albanski]] (0,33 %), [[njemački jezik|njemački]] (0,33 %), [[slovenski jezik|slovenski]] (0,12 %), [[makedonski jezik|makedonski]] (0,12 %), [[romski jezik|romski]] (0,12 %), [[bošnjački jezik|bošnjački]] (0,08 %), [[češki jezik|češki]] (0,04 %), [[rumunjski jezik|rumunjski]] (0,04 %), [[slovački jezik|slovački]] (0,04 %) i 0,14 % nepoznato.

=== Po maternjem jeziku (2011) ===
Stanovništvo Općine Popovac 2011. prema maternjem jeziku: [[hrvatski jezik|hrvatski]] - 1.811 (86,90 %) stanovnika, [[srpski jezik|srpski]] - 177 (8,49 %), [[mađarski jezik|mađarski]] - 42 (2,02 %), [[romski jezik|romski]] - 10 (0,48 %), [[bosanski jezik|bosanski]] - 7 (0,34 %), [[njemački jezik|njemački]] - 7 (0,34 %), [[albanski jezik|albanski]] - 6 (0,29 %), [[slovenski jezik|slovenski]] - 5 (0,24 %), [[crnogorski jezik|crnogorski]] - 1 (0,05 %), [[makedonski jezik|makedonski]] - 1 (0,05 %), [[ruski jezik|ruski]] - 1 (0,05 %), [[slovački jezik|slovački]] - 1 (0,05 %), [[srpskohrvatski jezik|srpskohrvatski]] - 1 (0,05 %) i nepoznato - 14 (0,67 %).

=== Po vjeroispovijesti (2001) ===
Stanovništvo Općine Popovac 2001. prema vjeroispovijesti: [[Katolici]] (73,79 %), [[grkokatolici]] (0,08 %), [[Srpska pravoslavna crkva]] (20,23 %), [[kalvinistička crkva]] (0,29 %), [[Jehovini svjedoci]] (0,21 %), [[islam]] (0,7 %), [[makedonska pravoslavna crkva]] (0,04 %), [[evangelistička crkva]] (0,04 %), [[agnostici]] (2,97 %), nisu vjernici (0,82 %) i 0,09 % nepoznato.

=== Po vjeroispovijesti (2011) ===
Stanovništvo Općine Popovac 2011. prema vjeroispovijesti: [[katolici]] - 1.551 (74,42 %), pravoslavci - 397 (19,05 %), protestanti - 8 (0,38 %), ostali kršćani - 21 (1,01 %), muslimani - 21 (1,01 %), nisu vjernici i ateisti - 36 (1,73 %), [[agnostici]] - 2 (0,1 %), nepoznato - 4 (0,19 %), ne izjašnjavaju se  - 44 (2,11 %).

== Općinska uprava ==



=== Izborne funkcije (od 2025) ===
Na lokalnim izborima održanim 18. V. 2025. godine, u Općini Popovac izabrani su ovakvi organi lokalne vlasti:
----
* Načelnik: Zoran **Kontak** ([[HDZ]])
* Zamjenik načelnika "iz reda pripadnika srpske nacionalne manjine":  Zoran **Milošević** ([[SDSS]])
----
* Predsjednik Općinskog vijeća: Zvonko **Jagarinec**
* Zamjenik predsjednika Općinskog vijeća: Nikola **Šarić**
* Općinsko vijeće Općine Popovac:
#Zvonko Jagarinec (HDZ)
#Zoran Kontak (HDZ) - zamjena: Dinko Hudobec
#Mirko Horvatić (HDZ)
#Dejana Klopotan (HDZ)
#Ankica Ostojić (HDZ)
#Ivana Kovač (HDZ)
#Zoran Milošević (SDSS) - zamjena: Radojko Strajnić
#Nikola Šarić (SDSS)
#Dragomir Zekić (SDSS)

=== Izborne funkcije (2021-2025) === 
Na lokalnim izborima održanim 16. V. 2021. godine, u Općini Popovac izabrani su ovakvi organi lokalne vlasti:

----
* Načelnik: Zoran **Kontak** ([[HDZ]])
* Zamjenik načelnika: Oskar **Mravlinčić** (HDZ)
* Zamjenik načelnika "iz reda pripadnika srpske nacionalne manjine":  Zoran **Milošević** ([[SDSS]])
----
* Predsjednik Općinskog vijeća: Zvonko **Jagarinec**
* Zamjenik predsjednika Općinskog vijeća: Nikola **Šarić**
* Općinsko vijeće Općine Popovac:
#Zvonko Jagarinec (HDZ)
#Mirko Horvatić (HDZ)
#Martin Ivišić (HDZ)
#Dejana Klopotan (HDZ)
#Ankica Ostojić (HDZ)
#Tamara Marković (NL – Tamara Marković)
#Saša Jakovljević (NL – Tamara Marković)
#Nikola Šarić (SDSS)
#Dragomir Zekić (SDSS)

=== Ostale funkcije ===
* eks-Pročelnica: dipl.iur. Dorotea Deanović
* Pročelnik: Antonio Horvatić

== Historija ==
Općina Popovac osnovana je Zakonom o područjima županija, gradova i općina u Republici Hrvatskoj koncem 1992. godine ("Narodne novine" broj 90/1992). Prije toga njezin teritorij pripadao je [[Općina Beli Manastir|Općini Beli Manastir]], koja je obuhvatala cijelu Baranju.

Statut Općine Popovac usvojen je na sjednici Općinskog vijeća 21. XII. 1993. godine i objavljen u "Službenom glasniku Općine Popovac".

Prvi načelnik Općine bio je Vlado **Ranogajec** iz Popovca, a njegov zamjenik bio je Josip **Špoljarić** iz Kneževa, dok je predsjednik Općinskog vijeća bio Darko **Mumlek**. Načelnika Ranogajca naslijedio je Emil **Šmit**, a njega Zoran **Kontak**, čiji mandat istječe 2029. godine.

== Gospodarstvo ==
Gospodarsku osnovu Općine Popovac čine ratarstvo, stočarstvo (Branjina, Kneževo, Popovac), vinogradarstvo, voćarstvo (Branjina, Popovac), uzgoj ribe (Popovac), metalska industrija (Kneževo, Tvornica opreme i strojeva - TOS).

== Društvo i kultura ==
=== Dani Općine Popovac ===
Općina Popovac svake godine krajem svibnja i početkom lipnja organizira višednevne Dane Općine Popovac. Svečanost se sastoji od niza događanja u Popovcu, Kneževu i Branjini, koja se održavaju različitih datuma. Na primjer, godine 2014. Dani su održani 28. i 31. svibnja te 7. lipnja, a godine 2019. 24, 25. i 28. svibnja te 1, 5. i 12. lipnja.
 
Događanja obično uključuju polaganje vijenaca i paljenje svijeća na spomen-ploče u sva tri naselja, svečanu svetu Misu u župnoj crkvi sv. Josipa u Popovcu, Kup Općine Popovac u pecanju ribe udicom na plovak, Fišijadu u Branjini, Štruklijadu u Popovcu, revijalne nogometne utakmice u kojima sudjeluju lokalni klubovi [[:hr:NK Hajduk Popovac|NK Hajduk (Popovac)]] i [[:hr:NK Belje Kneževo|NK Belje (Kneževo)]], a jednom je sudjelovao i NK Davor (Branjina), vatrogasne vježbe DVD-a Popovac, svečane priredbe povodom završetka školske godine...

Svake godine Dani Općine Popovac najavljuju se plakatom s programom svečanosti. Neki od plakata mogu se vidjeti na ovim poveznicama:

* [https://oaza-bm.hr/oaza/naslovnica/item/4563-pozivnica-na-dane-opcine-popovac Plakat iz 2017. godine]
* [https://oaza-bm.hr/oaza/naslovnica/item/5167-pozivnica-na-dane-opcine-popovac Plakat iz 2018. godine]
* [https://oaza-bm.hr/oaza/naslovnica/item/5818-najava-dana-opcine-popovac-2019 Plakat iz 2019. godine]
* [https://popovac.hr/dani-opcine-popovac-5/ Plakat iz 2022. godine]  
* [https://www.radio-baranja.hr/dani-opcine-popovac-2/ Plakat iz 2023. godine]
* [https://www.radio-baranja.hr/dani-opcine-popovac-3/ Plakat iz 2024. godine] 
* [https://www.radio-baranja.hr/dani-opcine-popovac-2025/ Plakat iz 2025. godine]

=== Službeni glasnik Općine Popovac ===
Općina Popovac izdaje "Službeni glasnik Općine Popovac" od 25. svibnja 1994. godine kad je objavljen prvi broj. U tom broju, kao prvi članak, objavljen je "Zaključak o izdavanju Službenog glasnika općine Popovac" (str. 1-2), koji je donesen na 2. sjednici Općinskog poglavarstva od 18. III. 1994. godine.

U članku 2. tog Zaključka stoji: "Svoje Službeno glasilo općina izdaje pod nazivom: 'Službeni glasnik', službeno glasilo općine Popovac (u daljnjem tekstu: 'Službeni glasnik')." Ipak, već prvi broj izdan je pod imenom "Službeni glasnik općine Popovac". Kao mjesto izdavanja u zaglavlju lista naveden je Osijek, a mjesto izdavanja Popovac počelo se pojavljivati od broja 2 / 1997. Na službenoj web-stranici Općine Popovac nalaze se svi brojevi "Službenog glasnika".

=== Osnovna škola Popovac ===


U Općini Popovac postoji jedna osnovna pod nazivom **Osnovna škola Popovac** s dvije područne škole. Školu čine:
* matična škola u Popovcu, koja je osmogodišnja i koja u svom sastavu ima osam  čistih razrednih odjela,
te dvije područne škole:
* PŠ Branjina, koja je četverogodišnja i sačinjena je od dva kombinirana razredna odjela, te
* PŠ Kneževo, koja je osmogodišnja i u kojoj se nastava odvija u dva kombinirana razredna odjela, a predmetna nastava odvija se u čistim razrednim odjelima.

**Nastava**
----
Nastava se odvija u jednoj smjeni, u prijepodnevnim satima, u matičnoj školi i područnim školama, dok se u poslijepodnevnoj smjeni organiziraju izvannastavne aktivnosti i izborna nastava. Školske godine 2022/2023. škola je imala 99 učenika i 36 zaposlenika, od kojih su šest učitelji razredne nastave i 18 učitelji predmetne nastave.

Od jeseni 2023. godine OŠ Popovac je među 13 škola iz Osječko-baranjske županije i među 64 OŠ u Hrvatskoj koje je Ministarstvo znanosti i obrazovanja odabralo za sudjelovanje u četverogodišnjem eksperimentalnom programu cjelodnevne škole. U odabranim školama četiri školske godine provodit će se  taj program, a potom će cjelodnevna škola 2027. godine ući u sve škole. Za učenike razredne nastave obvezni dio školskog dana trajat će do 14 sati, a u predmetnoj nastavi do 14:40 sati. To uključuje vrijeme koje provode na samoj nastavi, kao i u programu potpore i obogaćenog učenja. Nakon toga slijedi izborni dio – izvannastavne i izvanškolske aktivnosti.

**Pravni položaj**
----
Osnivač Škole je Osječko-baranjska županija na temelju Odluke Ministarstva prosvjete i športa o prijenosu osnivačkih prava nad ustanovama osnovnog obrazovanja od 20. veljače 2002. godine. Škola je pravni sljednik društvene pravne osobe Osnovne škole "Bratstvo-jedinstvo", Popovac, i Osnovne škole "Beljska mladost" Kneževo, što je postala Rješenjem Okružnog privrednog suda Osijek, broj upisnika suda Fi-4585/92 od 5. studenoga 1992. godine.

**Uprava**
----
* Škola ima i svoju (novu) web-stranicu na adresi: [https://os-popovac.skole.hr/ Osnovna škola Popovac] te stranicu na Facebooku: [https://www.facebook.com/osnovnaskolapopovac Osnovna škola Popovac]. Stara web-stranica nalazi se na ovoj adredi: [https://web-arhiva.skole.hr/os-popovac/ stara web-stranica OŠ Popovac], a posljednja objava na njoj nosi datum: 23. 3. 2024.
* Statut škole iz 2019. godine može se vidjeti na adresi: [http://www.os-popovac.skole.hr/upload/os-popovac/multistatic/311/45._OS_Popovac,_STATUT_2019.docx Statut Osnovne škole Popovac]
* Ravnateljica škole je **Jadranka Sabljak** - savjetnik, voditeljica Područne škole Kneževo je **Mirjana Pralica** te voditeljica Područne škole Branjina **Ana Vuksanović** (stanje 2023. godine).

**Školski grb i himna**
-----
Osnovna škola Popovac ima svoj školski grb i himnu, koji se mogu vidjeti i poslušati [https://os-popovac.skole.hr/skolski-grb-i-himna/ OVDJE].

U grbu naselje Popovac predstavlja slavoluk koji se nalazi ispred škole, podignut u spomen na umrle od kuge. Branjinu predstavlja stari hrvatski pleter, a Kneževo je predstavljeno današnjim arhivom, a nekadašnjim dvorcem Karla Ludwiga. U štitu grba prvi dio je fragment hrvatskog državnog grba, drugi je dio obojen u žutu boju što je usklađeno sa školskim simbolom – **suncokretom*', a treći dio je zelen jer se Općina Popovac nalazi u zelenom okruženju, a škola sudjeluje u projektu "Eko škola".

=== Groblja ===
Sva tri naselja Općine Popovac (Branjina, Kneževo, Popovac) imaju svoja groblja.

Dana 27. listopada 2025. godine objavljeno je da je Općina Popovac izradila prvu fazu "tražilice pokojnika" u kojoj je moguće pretraživanje pokojnika prema groblju, imenu ili prezimenu pokojnika i godini ukopa, čime se olakšava pronalaženje mjesta gdje je pokojnik ukopan. Do navedenog datuma unijeti su podaci za rimokatoličko groblje u Popovcu. Do te tražilice može se doći preko ove poveznice:

* [https://gravemap.eu/ Općina Popovac: Tražilica pokojnika]

== Izvori i vanjske veze ==


* 
* [[Baranjske ceste]]
* [http://www.popovac.hr/ Službene stranice Općine Popovac] 
* [http://oaza-bm.hr/oaza/itemlist/tag/**%20Popovac Mirovna grupa Oaza: *Svi članci vezani za Popovac*], [http://oaza-bm.hr/oaza/itemlist/tag/**%20Branjina *Branjinu*] i [http://oaza-bm.hr/oaza/itemlist/tag/**%20Kneževo *Kneževo*]
* [http://lag-baranja.hr/lag/itemlist/tag/*%20Popovac Lokalna akcijska grupa Baranja: *Svi članci vezani za Popovac*] i [http://lag-baranja.hr/lag/itemlist/tag/*%20Branjina *Branjinu'']

## Šabloni